Kráľova skala (vrch vo Veľkej Fatre)

Kráľova skala () je vrch vo Veľkej Fatre. Leží nad obcou Blatnica, približne  východne od Turčianskych Teplíc.

Poloha 
Nachádza sa v južnej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Martin a zasahuje na katastrálne územie obce Blatnica. Najbližším sídlom je juhovýchodne ležiaca Turecká a Staré Hory, severozápadne sa nachádza Blatnica. Vrch patrí do Národného parku Veľká Fatra.

Opis 
Kráľova skala leží v mohutnom hrebeni, ktorý vybieha z masívu Krížnej () západným smerom na Smrekov. Severným smerom leží Biela skala () a Skalná (), západným Haľamova kopa () a Smrekov, južným Kráľova studňa () a Malá Krížna () a východným Krížna (), Frčkov () a Ostredok (). Severná časť hrebeňa patrí do povodia rieky Turiec, kde vodu odvádza Gaderský potok, z južne situovaných svahov voda odteká riečkou Bystrica do Hrona. Vrcholom vedie značený chodník z Blatnice na rázcestie s pripojením na blízky Horský hotel Kráľova Studňa.

Výhľady 
Vrchol Kráľovej skaly pokrýva sčasti lesný porast, obmedzujúci rozhľad. Z odlesnenej časti brala je výhľad na okolité veľkofatranské vrcholy, pri vhodných podmienkach vidieť tiež časť Malej Fatry a Kremnické vrchy.

Prístup 
 po  žltej značke:
 z Blatnice cez Gaderskú a Dedošovú dolinu
 z rázcestia Kráľova studňa
 po  zelenej značke od juhovýchodu zo Starých Hôr cez Tureckú

Referencie

Pozri aj 
 Hôľna Fatra
 Zoznam vrcholov vo Veľkej Fatre

Iné projekty

Externé odkazy 
 Poloha na turistickej mape

Vrchy vo Veľkej Fatre
Tisícovky na Slovensku
Vrchy v okrese Martin
Blatnica